प्रस्तुत पुस्तक में पंडित जवाहरलाल नेहरू से डॉ. मनमोहन सिंह तक देश के सभी प्रधानमंत्रियों के बारे में जानकारी दी गई है। सीधी-सरल भाषा में लिखी गई यह पुस्तक विद्यार्थियों से लेकर बड़ों तक के लिए है। इसमें देश की शीर्ष सरकारी गद्दी पर बैठ चुके नेताओं के छुटपन, शिक्षा, जीवन संघर्षो, राजनीतिक यात्रा, उनके द्वारा लिए गए बड़े फैसलों, उनके राजकाज के दौरान देश पर आए कठिन समय और उनके समूचे शासनकाल के बारे में भी जानकारी दी गई है, जो छात्रों के काम आएगी। लेखिका ने कम शब्दों में बड़ी घटनाओं की जानकारियों को पिरोने का प्रयास किया है, जो बच्चों का सामान्य ज्ञान बढ़ाता है। जवाहरलाल नेहरू से मनमोहन सिंह तक, लेखिका: चित्र गर्ग, प्रकाशक:पीताम्बर पब्लिशिंग कंपनी, नई दिल्ली-5, मूल्य:175 रु.